ติวแกนนำเยาวชนสร้างเครือข่าย วิศวกรสังคม
นายจุติ ไกรฤกษ์ รมว.การพัฒนาสังคมและความมั่นคงของมนุษย์ (พม.) กล่าวในการเป็นประธานมอบนโยบายการประชุมเชิงปฏิบัติการพัฒนาศักยภาพแกนนำและเครือข่ายผู้ปฏิบัติงานด้านเด็กและเยาวชน เพื่อสร้าง วิศวกรสังคม ว่า,พม. โดยกรมกิจการเด็กและเยาวชนส่งเสริม (ดย.) สนับสนุนการมีส่วนร่วมของเด็กและเยาวชนในการพัฒนาและแก้ไขปัญหาชุมชน สังคม ประเทศชาติ ผ่านกระบวนการดำเนินกิจกรรมสร้างสรรค์ในพื้นที่ ภายใต้หลักการ เด็กคิด เด็กทำ เด็กนำ ผู้ใหญ่หนุน อีกทั้งจัดให้มีสภาเด็กและเยาวชนระดับตำบล เทศบาล อำเภอ เขต จังหวัด และกรุงเทพฯ รวมทั้งสภาเด็กและเยาวชนแห่งประเทศไทย รวม 8,780 แห่ง ทั้งนี้ต้องเตรียมความพร้อมให้เด็กและเยาวชนเป็นผู้นำการเปลี่ยนแปลงในศตวรรษที่ 21 มีความคิดสร้างสรรค์ มีจิตอาสา รู้เท่าทันสื่อ มีความเป็นผู้นำที่ดี,รมว.พม. กล่าวด้วยว่า ดย.ได้จัดทำหลักสูตรพัฒนาศักยภาพ เพื่อพัฒนาสภาเด็กฯ และผู้ปฏิบัติงานด้านเด็กและเยาวชน นำไปสู่การเป็น ,วิศวกรสังคม, เพื่อสร้างภูมิคุ้มกันให้เด็กและเยาวชนต่อปัญหาสังคม และสามารถพัฒนาตนเองให้พร้อมสู่การเป็นผู้นำในศตวรรษที่ 21 รวมถึงดูแล พัฒนากลุ่มเป้าหมายอื่นๆในสังคมให้มีคุณภาพชีวิตที่ดี ซึ่งต่อไปแกนนำเด็กและเยาวชนที่ผ่านการอบรมครั้งนี้จะออกไปสร้างแกนนำและขยายเครือข่าย ,วิศวกรสังคม, ระดับตำบล เทศบาล อำเภอ เขต และจังหวัด.
นายจุติ ไกรฤกษ์ รมว.การพัฒนาสังคมและ ความมั่นคงของมนุษย์ (พม.) กล่าวในการเป็นประธานมอบนโยบายการประชุมเชิงปฏิบัติการพัฒนาศักยภาพแกนนำและเครือข่ายผู้ปฏิบัติงานด้านเด็กและเยาวชน
จุติ ไกรฤกษ์,รมว.การพัฒนาสังคมและความมั่นคงของมนุษย์,พม.,วิศวกรสังคม,สภาเด็กฯ,ข่าวทั่วไป